AIŠKINAMASIS RAŠTAS

Dėl pritarimo dalyvauti „Tūkstantmečio mokyklų“ programoje partnerio teisėmis

1. **Parengto tarybos sprendimo projekto tikslai ir uždaviniai:**

Sprendimo projektas parengtas atsižvelgiant į Lietuvos Respublikos švietimo, mokslo ir sporto ministro 2022 m. sausio 31 d. įsakymu Nr. V-137 „Dėl „Tūkstantmečio mokyklų“ programos patvirtinimo“ patvirtintą „Tūkstantmečio mokyklų“ programą (toliau – Programa). Vadovaujantis Programos 17 punktu, savivaldybė, norinti teikti paraišką dalyvauti Programoje, ne vėliau kaip per 8 savaites nuo kvietimo paskelbimo dienos turi pateikti savivaldybės tarybos sprendimą dėl sutikimo dalyvauti Programoje.

1. **Siūlomos teisinio reguliavimo nuostatos:**

Šiuo sprendimu siūloma pritarti Molėtų rajono savivaldybės ketinimui dalyvauti „Tūkstantmečio mokyklų“ programoje ir suteikti administracijos direktoriui įgaliojimus pasirašyti jungtines veiklos sutartį bei kitus, su Programos įgyvendinimu susijusius, dokumentus.

1. **Laukiami rezultatai:**

Programos siekiamas rezultatas – kiekvienam besimokančiajam sukurtos lygiavertės ir šiuolaikiškos kokybiško ugdymo(si) sąlygos, lemiančios geresnius mokinių pasiekimus ir mažesnius pasiekimų atotrūkius tarp mokyklų. Tikimasi, kad įgyvendinus Programą pagerės ugdymo kokybė ir ugdymo rezultatai, mokyklose bus tobulinamos šiuolaikiškos kokybiško ugdymo(si) sąlygos, mokyklų vadovai ir mokytojai turės galimybę įgyti naujų dalykinių ir bendrųjų kompetencijų. Švietimo įstaigos turės galimybę modernizuoti mokymosi aplinkas ir tobulinti veiklą šiose srityse: lyderystė veikiant, įtraukusis ugdymas, kultūrinis ugdymas ir STEAM.

1. **Lėšų poreikis ir jų šaltiniai:**
2. Programos veiklos bus įgyvendinamos Ekonomikos gaivinimo ir atsparumo didinimo priemonės lėšomis ir Lietuvos Respublikos valstybės biudžeto lėšomis.

Pažangos planui įgyvendinti savivaldybei galima skirti preliminari didžiausia suma priklauso nuo Mokinių skaičiaus. Mūsų savivaldybei galėtų būti skirta 1,5 mln. eurų.

1. **Kiti sprendimui priimti reikalingi pagrindimai, skaičiavimai ar paaiškinimai:**